|  |
| --- |
| **ВИСОКА ПОСЛОВНА ШКОЛА СТРУКОВНИХ СТУДИЈА НОВИ САД** |
| **Школска година и семестар** | Школска 2017./2018. годинаЗимски семестар |
| **Студијски програм**  | ТРГОВИНА И МЕЂУНАРОДНО ПОСЛОВАЊЕ ПРЕДУЗЕТНИЧКИ БИЗНИС  |
| **Назив предмета** | **МЕЂУНАРОДНЕ ОРГАНИЗАЦИЈЕ И ИНТЕГРАЦИЈЕ**  |
| **Наставник** | Мр Мила Михајловић |
| **Aсистент** | Ана Спасојевић |
| **Статус предмета** | обавезни, изборни  |
| **Број ЕСПБ** | 3+3 (7) |
| **Циљ предмета:**Програм је осмишљен на тај начин да представи најновију фазу у развоју међународних организација, која настаје крајем Хладног рата, као и процесе интеграције светске привреде као последицу нарастајућег протекционизма развијених земаља. У условима појачавања процеса глобализације и међузависности, организације су биле принуђене да проналазе нове начине деловања како би се прилагодиле новим условима. Тако се може уочити јачање њихове улоге у међународној стандардизацији у техничким областима на универзалном нивоу, пораст значаја регионалног организовања, као и стварање нових облика међународног организовања који много боље одговарају на захтеве глобализације, као што су међународни режими. Циљ предмета је и упознавање студената са савременом улогом и деловањем међународних невладиних организација, које добијају значајну улогу признатог недржавног актера у међународним односима и међународном праву.  |
| **Исход предмета:**Сврха овог предмета јесте да упозна студенте са основним обележјима деловања савремених међународних организација, тако што представља њихова обележја, устројства и деловања. Задатак јесте да студенти, примењујући раније стечено знање о типичној структури и деловању организација, као и функционисању међународне економије и трговине, сада буду у стању да виде и прате најновије правце развоја и специфичности савременог деловања међународних организација и интеграција. Такође, један од циљева је и да се настоји схватити правац будућег међународног организовања земаља света, са нарочитим акцентом на положај земаља унутар и изван регионалних интеграција, као и изгледа, циљева и начина рада будућих међународних организација.  |
| **Садржај предмета:***Теоријска настава* Специфичности развоја међународних организација; савремена међународна пракса међународних организација; значај одлука савремених међународних организација у међународном праву и међународним односима; савремено деловање међународних невладиних организација и њихов значај; међународни режими и међународно управљање; универзалне међународне организације у условима глобализације; Светска трговинска организација; Међународни трговински центар; центри за светску трговину; међународна стандардизација и улога специјализованих агенција; значај савремених регионалних организација; регионалне организације у Европи; Европска Унија; ЦЕФТА; регионалне организације на америчком континенту; регионалне организације у Азији и Африци. *Практична настава* Вежбе, други облици наставе, студијски истраживачки рад, семинарски рад  |
| **ПЛАН И ПРОГРАМ РАДА** |
| **Недеља** | **Наставна јединица** |
| **1.** | Упознавање са садржајем предмета, литературом, начином рада и оцењивања |
| **2.** | Глобализација; Међународне (међувладине) организације; Невладине организације |
| **3.** | Уједињене нације; Конференција УН о трговини и развоју (UNCTAD) |
| **4.** | Међународни монетарни фонд |
| **5.** | Група Светске банке (IBRD, IDA, IFC, MIGA, ICSID) |
| **6.** | Светска трговинска организација; Међународни трговински центар; Центри за светску трговину |
| **7.** | Припрема за колоквијум |
| **8.** | Колоквијум  |
| **9.** | Регионалне економске интеграције (појам, настанак, мотиви, ефекти, нивои, врсте регионалних економских интеграција) |
| **10.** | Европска унија |
| **11.** | Спољнотрговинска политика Европске уније; Проширење Европске уније; Европско удружење слободне трговине (EFTA) |
| **12.** | Централноевропски споразум о слободној трговини (CEFTA); Зона слободне трговине у Југоисточној Европи (CEFTA 2006) |
| **13.** | Регионалне економске интеграције у Америци; Регионалне економске интеграције у Африци |
| **14.** | Регионалне економске интеграције у Азији; Регионалне економске интеграције у Аустралији и Океанији; Вишеконтиненталне регионалне економске интеграције |
| **15.** | Припрема за испит, подела потписа |
| **Литература** И. Јанев, (2008) Међународне организације и интеграције, Институт за политичке студије, Београд J. Baylis, (2006) The globalization of world politics: an introduction to international relations, Oxford : Oxford University Press Ј. Симић, (2006) Србија и зона слободне трговине југоисточне Европе, Економски факултет, Приштина  |
| **Број часова активне наставе** | **Теоријска настава: 45** | **Практична настава: 45** |
| **Оцена знања (максимални број поена 100)** |
| **Предиспитне обавезе** | **65 поена** | **Завршни испит**  | **35 поена** |
| присуство на предавањима и вежбама | **5** | писмени испит | **35** |
| провера знања у току наставе (колоквијум-и) | **40** | усмени испит |  |
| остале активности и учешће студената у раду на предавањима и вежбама  | **10** |  |  |
| практичан рад: студија случаја | **10** |  |  |